stanford-oval/wikipedia huggingface dataset:
Härän vuosi (elokuva)
Rooleissa

| 0 | 1 | 2 |
| --- | --- | --- |
|  Marcus Hietanen  | … |  Riki   |
|  Pirkko Mannola  | … |  Rikin äiti   |
|  Johan Simberg  | … |  Rikin isä   |
|  Andreas Toth  | … |  Bert, Rikin isoveli   |
|  Dorle Stenius  | … |  isoäiti   |
|  Lasse Pöysti  | … |  Jegor-setä   |
|  Nils Brandt  | … |  Frans-setä   |
|  Monica Nyman  | … |  täti   |
|  Marja Pesonen  | … |  Njanja   |
|  Mona Sarén  | … |  piika Anna   |
|  Marja-Leena Kouki  | … |  piika Kirsti   |
|  Eila Halonen  | … |  piika Riika   |
|  Nanny Westerlund  | … |  Gulla   |
|  Gerda Ryselin  | … |  Louise   |
|  Lisa Bergström  | … |  Malla   |
|  Kim Gunell  | … |  Oliver   |
|  Arto Rintamäki  | … |  Sorkka   |
|  Usko Keskinen  | … |  Palonen   |
|  Raimo Karppinen  | … |  Tikka   |
|  Valto Mäkitalo  | … |  Lahtari   |
|  Markku Nieminen  | … |  Baal   |
|  Kalle Mäkinen  | … |  Baalin poika   |
|  Sakari Pesonen  | … |  Baalin poika   |
|  Markus Raitio  | … |  Baalin poika   |
|  Jussi Kuusela  | … |  hukkunut poika   |
|  Kenneth Battilana  | … |  hukkuneen pojan isä   |
|  Harriet Nylund  | … |  nainen   |
Tuotanto

Härän vuosi kuvattiin Lumotun tien tavoin Turussa, paljolti Ruissalossa Birkan huvilalla. Talvikohtausten suhteen oli aluksi vaikeuksia, koska helmikuussa 1988 Turussa ei ollut lunta. Sitten lunta tulikin jopa liiaksi asti. Kuvaukset kestivät kolmisen viikkoa.
Vastaanotto

Helsingin Sanomien tv-kriitikko Jukka Kajava piti Härän vuotta muutamia mielikuvitusjaksoja, lavastekömpelyyksiä ja amatööriavustajien joukkokohtauksia lukuun ottamatta onnistuneena: ”Kokonaisuus on kuitenkin komea: lämmin, inhimillinen, julma ja pelottavakin, sen maailman ja sen vaiheen mukainen, josta on kysymys.”
Aiheesta muualla

Yle Areena: Tjurens år (ei tekstitystä suomeksi)
Härän vuosi (elokuva) Elonet.
Ilveslampi (Keuruu)

| Ilveslampi |
| --- | --- |
Valtiot:  Suomi
Maakunnat:  Keski-Suomi
Kunnat:  Keuruu
Koordinaatit:  62°14′50″N, 24°46′41″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Keurusselän alue (35.62)
Laskujoki:  oja Ilvesjärveen 
Järvinumero:  35.627.1.007
Mittaustietoja
Pinnankorkeus:  116,1 m  
Rantaviiva:  0,663 km  
Pinta-ala:  2,433 ha  
Saaria:  ei saaria 
 fiIlveslampi 
Ilveslampi  on Keski-Suomessa Keuruulla Kalettoman kylän lähellä sijaitseva lampi, joka kuuluu Kokemäenjoen vesistöön.
Maantietoa

Lammen pinta-ala on 2,4 hehtaaria ja se on 300 metriä pitkä ja 150 metriä leveä. Lammella ei ole kartan mukaan saaria. Sen rantaviivan pituus on 650 metriä..
Vesistösuhteet

Lampi sijaitsee Kokemäenjoen vesistössä (vesistöaluetunnus 35) Keuruun reitin valuma-alueen (35.6) Keurusselän alueella (35.62), jonka Elämäistenjoen valuma-alueeseen (35.627) se kuuluu.
Jerome Kern

Kern vuonna 1934.
Jerome David Kern (27. tammikuuta 1885 New York – 11. marraskuuta 1945 New York) oli yhdysvaltalainen populaarimusiikin säveltäjä. Hän kirjoitti noin 700 laulua, joista tunnetuimmat ovat ”Ol’ Man River”, ”They Didn't Believe Me”, ”Can't Help Lovin' Dat Man”, ”A Fine Romance”, ”Smoke Gets in Your Eyes”, ”All the Things You Are”, ”The Way You Look Tonight” ja ”Who?”.
Kern opiskeli musiikkia New Yorkissa ja Heidelbergissä, Saksassa. Palattuaan kotikaupunkiinsa hän toimi pianistina ja alkoi pian kirjoittaa lauluja musiikkinäytöksiin. Menestyksen myötä Kern siirtyi tuottamaan musikaaleja Princess Theatrelle. Vuonna 1927 Kern ja Oscar Hammerstein II alkoivat tehdä yhteistyötä ja he sovittivat Edna Ferberin romaanista Teatterilaiva-musikaalin.
Kern oli uransa aikana kahdeksan kertaa ehdolla Oscar-palkinnon saajaksi, ja hän voitti kahdesti parhaasta laulusta. Ensimmäisen hän voitti Dorothy Fieldsin kanssa elokuvasta Hääkarkuri laululla ”The Way You Look Tonight” ja toisen Oscar Hammerstein II:sen kanssa elokuvasta Erotaan siis! laululla ”The Last Time I Saw Paris”.
Kern kuoli aivoverenvuotoon 60-vuotiaana.
Aiheesta muualla

Jerome Kern Internet Movie Databasessa. (englanniksi)
Jerome Kern Internet Broadway Databasessa
Häväisty nainen

| Häväisty nainen> The Branded Woman |
| --- | --- |
 Elokuvan alkuperäinen elokuvajuliste vuodelta 1920
Ohjaaja:  Albert Parker
Käsikirjoittaja:  Albert Parker Anita Loos Välitekstit Burns Mantle
Perustuu:  Oliver D. Baileyn näytelmään
Tuottaja:  Joseph M. Schenck Norma Talmadge
Kuvaaja:  J. Roy Hunt
Pääosat:  Norma Talmadge Percy Marmont
Valmistustiedot
Valmistusmaa:   Yhdysvallat
Tuotantoyhtiö:  Norma Talmadge Film Corporation
Levittäjä:  First National
Ensi-ilta:   5. syyskuuta 1920  19. syyskuuta 1921
Kesto:  84 minuuttia
Alkuperäiskieli:  mykkä (välitekstit englanniksi)
Aiheesta muualla
IMDb 
Elonet
AllMovie
Infobox OKNimi-testi OK: 
Häväisty nainen (engl. The Branded Woman) on vuonna 1920 ensi-iltansa saanut Albert Parkerin ohjaama yhdysvaltalainen mykkä melodraama, jonka pääosissa ovat Norma Talmadge ja Percy Marmont. Talmadge myös tuotti elokuvan aviomiehensä Joseph M. Schenckin kanssa. Norma Talmadge Film Corporation oli elokuvan tuotantoyhtiönä ja First National Pictures levittäjäyhtiönä.
Häväisty nainen perustuu Oliver D. Baileyn Broadway-näytelmään Branded, jota esitettiin vuonna 1917. Näytelmän pohjalta ohjaaja Parker ja Anita Loos laativat elokuvan käsikirjoituksen. Burns Mantle teki elokuvan välitekstit. Häväisty nainen sai kotimaan ensi-iltansa 5. syyskuuta vuonna 1920. Suomessa elokuva esitettiin ensi kerran 19. syyskuuta vuonna 1921. Häväisty nainen -elokuvan kokonaan säilynyttä kopiota säilytetään Yhdysvaltain kongressin kirjastossa.
Juoni

Ruth Sawyer on tietämätön, että hänen äitinsä on uhkapeliluolan omistaja. Ruthin kasvattaa hänen isoisänsä tuomari Whitlock, jonka luokse hän muutti pienenä. Kun Ruth valmistuu koulusta, hän saa tietää totuuden äidistään. Totuus johtaa Ruthin sosiaalisesti sulkeutumiseen. Hänen äitinsä vie Ruthin peliluolaan, mutta isoisä pelastaa hänet ja vie tämän valtameren yli Pariisiin. Ollessaan laivalla Ruth tapaa diplomaattisen edustajan Douglas Courtenayn, johon hän myös rakastuu. He avioituvat ja saavat lapsen.
Kolme vuotta myöhemmin Ruthin äidin yhteistyökumppani Velvet Craft ilmestyy maisemiin ja uhkaa paljastaa Ruthin menneisyyden. Ruth ostaa jalokivikoruillaan Craftin vaitiolon, mutta Doug saa tietää Ruthin petoksen ja tuomitsee hänet. Ruth pakenee isoisänsä luokse; Doug seuraa häntä ja anoo Ruthin anteeksiantoa. Ruth antaa anteeksi, ja Courtenayt sopivat riitansa.
Näyttelijät

| 0 | 1 | 2 |
| --- | --- | --- |
|  Norma Talmadge  | … |  Ruth Sawyer   |
|  Percy Marmont  | … |  Douglas "Doug" Courtenay   |
|  Vincent Serrano  | … |  Velvet Craft   |
|  George Fawcett  | … |  tuomari Whitlock   |
|  Grace Studdiford  | … |  Dot Belmar   |
|  Gaston Glass  | … |  William Whitlock   |
|  Jean Armour  | … |  rouva Bolton   |
|  Edna Murphy  | … |  Vivian Bolton   |
|  Henry Carvill  | … |  Henry Bolton   |
|  Charles Willis Lane  | … |  Herbert Averill   |
|  Sidney Herbert  | … |  etsivä   |
|  Edouard Durand  | … |  kultaseppä   |
|  Henrietta Floyd  | … |  neiti Weir   |
Aiheesta muualla

Wikimedia Commonsissa on kuvia tai muita tiedostoja aiheesta .
Häväisty nainen Internet Movie Databasessa (englanniksi)
Häväisty nainen Elonet.
Häväisty nainen AllMoviessa. (englanniksi)
Häväisty nainen Silent eran sivustolla (englanniksi)
Häväisty nainen TCM Movie Databasessa (englanniksi)
Ilveslampi (Karstula)

| Ilveslampi |
| --- | --- |
Valtiot:  Suomi
Maakunnat:  Keski-Suomi
Kunnat:  Karstula
Koordinaatit:  62°54′47″N, 24°55′19″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Pääjärven alue (14.63)
Laskupuro:  Ilvespuro Suojokeen 
Järvinumero:  14.633.1.012
Mittaustietoja
Pinnankorkeus:  159,6 m  
Pituus:  540 m  
Leveys:  310 m  
Rantaviiva:  1,435 km  
Pinta-ala:  11,588 ha  
Tilavuus:  0,0001191 km³ 
Keskisyvyys:  1,03 m  
Suurin syvyys:  2 m  
Saaria:  ei saaria 
 fiIlveslampi 
Ilveslampi  on Keski-Suomessa Karstulassa  Humpin lähellä sijaitseva lampi.
Maantietoa

Lampi on 540 metriä pitkä, 310 metriä leveä, ja sen pinta-ala on 11,6 hehtaaria. Lammella ei ole kartan mukaan saaria. Lampi on luodattu ja siitä on julkaistu syvyyskartat. Lammen tilavuudeksi on saatu 119 100 kuutiometriä. Sen keskisyvyys on 1,0 metriä ja suurin syvyys on 2,0 metriä. Sen rantaviivan pituus on 1,4 kilometriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Saarijärven reitin valuma-alueen (14.6) Pääjärven alueella (14.63), jonka Päällinjärven valuma-alueeseen (14.633) se kuuluu. Lammen vedenpinnan korkeus on 159,6 metriä mpy.
Jari Kinnunen

Jari Kinnunen on seuraavien henkilöiden nimi:
Jari Kinnunen (s. 1960), rikosylikomisario ja kansanedustaja (Kokoomus)
Jari Kinnunen (s. 1962), urheilujohtaja ja -vaikuttaja
Jari Kinnunen (s. 1966), jalkapalloilija
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Jari Kinnunen”, voi hakea sivunnimihaulla, laajalla sivunnimihaulla tai tekstihaulla.
Jari Komulainen

Jari Juhani Komulainen (s. 1958) on suomalainen liikemies. Hän oli naimisissa presidentti Mauno Koiviston tyttären Assi Koiviston kanssa vuosina 1982–1990. Tämän jälkeen Komulainen oli naimisissa Anitra Ahtolan kanssa vuosina 1998–2003. Ahtola oli vuoden 1996 Miss Suomi -kisojen 1. perintöprinsessa.
Komulainen on välittänyt sukellusveneitä venäläisen yhteistyökumppanin avustuksella sekä toimittanut suomalaisille liikkeille kiinalaisia Sanil Europe Oy:n maahantuomia halpaskoottereita yrityksensä Solo International Oy:n kautta. Solo International Oy myös maahantoi halpoja polkupyöriä, jotka toimitettiin eri merkkisinä suomalaisille tavarataloketjuille. Tämän yrityksen koko liiketoiminnan Komulainen myi Solifer-konsernille kesällä 2006. Komulainen kertoo olleensa aikoinaan myös Suomen suurin vesisänkykauppias.
Vuosina 1983–1984 Komulainen oli mukana konkursseihin 1985 ajautuneessa Tristan-yritysryhmässä, jonka omistajia ja johtoa syytettiin konkurssirikoksista. Helsingin raastuvanoikeus hylkäsi vuonna 1989 kaikki syytteet jutussa.
Iris Chang

| Iris Chang |
| --- | --- |
 Iris Changin pronssipatsaan pää Nanjing, Jiangsun maakunta, Kiina.
Henkilötiedot
Koko nimi:  Iris Shun-Ru Chang
Syntynyt: 28. maaliskuuta 1968 Princeton, New Jersey, Yhdysvallat
Kuollut: 9. marraskuuta 2004 (36 vuotta) Los Gatos, Kalifornia, Yhdysvallat
Kansalaisuus:  yhdysvaltalainen
Ammatti:  toimittaja
Kirjailija
Tuotannon kieli: englanti
Tyylilajit:  tietokirjat
Esikoisteos:  Thread of the Silkworm (1995)
Pääteokset:  The Rape of Nanking: The Forgotten Holocaust of World War II (1997) julkaistu suomeksi nimellä Nankingin verilöyly (2006)
Aiheesta muualla
www.irischang.net
Löydä lisää kirjailijoitaKirjallisuuden teemasivulta
Iris Shun-Ru Chang (28. maaliskuuta 1968 Princeton, New Jersey, Yhdysvallat – 9. marraskuuta 2004 Los Gatos, Kalifornia, Yhdysvallat) oli yhdysvaltalainen toimittaja. Hän nousi maailmanmaineeseen historiallisella teoksellaan Nankingin verilöyly (1997), joka kuvaa Kiinan–Japanin sodan aikaista vuoden 1937 Nankingin verilöylyä. Hän teki 36-vuotiaana itsemurhan jättäen jälkeensä aviomiehen ja kaksivuotiaan pojan.
Lapsuus ja opiskelu

Chang syntyi Princetonissa New Jerseyssä. Hänen isänsä oli fyysikko ja äitinsä mikrobiologi. Hän vietti lapsuutensa Illinoisin Champaign-Urbanassa, jossa hänen vanhempansa olivat opettajina yliopistossa. Chang suoritti bachelor-tutkinnon journalismista Illinoisissa vuonna 1989 ja työskenteli sen jälkeen lyhyen aikaa Associated Pressin ja Chicago Tribunen toimittajana. Vuonna 1991 Chang suoritti master-tutkinnon kirjallisuudesta Johns Hopkinsin yliopistossa.
Kirjallinen ura

Chang julkaisi ensimmäisen kirjansa Thread of the Silkworm vuonna 1995. Se kertoo kiinalaissyntyisestä tiedemiehestä Qian Xuesenista (tunnetaan myös nimellä Hsue-Shen Tsien), joka oli perustamassa sekä Yhdysvaltain että Kiinan kansantasavallan ohjus- ja avaruusohjelmia.
Chang kirjoitti kirjan Nankingin verilöyly (The Rape of Nanking: The Forgotten Holocaust of World War II), joka julkaistiin vuonna 1997 joukkomurhan 60-vuotispäivänä. Se oli julkaisunsa jälkeen kymmenen viikkoa New York Timesin bestseller-listalla ja sitä myytiin miltei puoli miljoonaa kappaletta. Changin kirja oli ensimmäinen tietokirja tästä joukkomurhasta. Kun japanilaiset joulukuussa 1937 saapuivat Kiinan tasavallan silloiseen pääkaupunkiin Nankingiin, he aloittivat joukkomurhan, jonka aikana murhattiin alle kahdessa kuukaudessa 300 000 kiinalaista ja raiskattiin yli 80 000 naista.
Changin isovanhemmat olivat kotoisin Nankingista, josta he olivat paenneet juuri ennen miehitystä, muuttaneet Yhdysvaltoihin ja asettuneet asumaan Keskilänteen. Hän kuuli lapsuudessaan paljon tarinoita joukkomurhasta, mutta ei aikuisena löytänyt siitä juuri mitään tietoa kirjallisena. Kiinassa, Japanissa ja lännessä tieto siitä oli miltei painunut unohduksiin. Chang matkusti Kiinaan, missä hän pystyi sujuvan mandariinikiinan taitonsa avulla tutkimaan arkistoja ja haastattelemaan vanhuksia, jotka olivat olleet tapahtumien silminnäkijöitä. Hän oli Nankingissa kuukauden ajan ja kuuli siellä sodan aikana asuneesta saksalaisesta John Rabesta, joka oli perustanut Nankingiin ulkomaalaisten hallitseman vapaan alueen, minne tuhannet kiinalaiset olivat paenneet turvaan. Changin onnistui jäljittää Saksasta Raben tyttärentytär, jolla oli isoisänsä kirjoittama pitkä ja yksityiskohtainen päiväkirja silloisista tapahtumista. Päiväkirjasta tuli tärkeä lähde Changin kirjalle.
Japanilaisten raiskaukset, kidutukset ja murhat olivat niin sanoin kuvaamattomia, että kirja herätti laajaa kansainvälistä huomiota ilmestyessään. Vuonna 1998 Chang tapasi Japanin suurlähettilään Kunihiko Saiton yhdysvaltalaisessa televisio-ohjelmassa ja vaati tältä anteeksipyyntöä mutta sitä ei tullut. Japanin äärikonservatiivit julistivat kirjan olevan epätarkka ja pelkkää propagandaa ja mustamaalausta. Japanissa vuodeksi 1999 suunniteltu kirjan julkaisu peruttiin kohun vuoksi.
Vuotta ennen Changin kuolemaa vuonna 2003 jukistettiin hänen kirjansa The Chinese in America: Narrative History. Kirjassa käydään läpi kiinalaisten siirtolaisten historiaa alkaen 150 vuoden ajalta aina nykypäivään. Kirja kertoo amerikankiinalaisten poliittisen, sosiaalisen, taloudellisen ja kulttuurisen historian sekä myös kertomuksia yksilöiden kohtaloista.
Ennen kuolemaansa Chang tutki tulevaa kirjaansa varten Bataanin niemimaalla Filippiineillä panssarivaunuyksiköissä palvelleita Yhdysvaltojen sotilaita, joista moni jäi japanilaisten vangiksi Bataanin taistelun yhteydessä. Tutkimustensa aikana hän masentui vakavasti ja joutui sen vuoksi sairalahoitoon. Hänet löydettiin 9. marraskuuta 2004 kuolleena autostaan Los Gatosin eteläpuolen maaseudulta. Chang oli ilmeisesti ampunut itsensä. Hän oli jättänyt kotiinsa itsemurhaviestin.
Suomennettu teos

Nankingin verilöyly.  Suomentanut Salojärvi, Heikki. Helsinki:  WSOY, 2006.  ISBN 978-951-0-32110-2.
Aiheesta muualla

Bolling, Tom: Iris Chang Tom Bolling's home page. Viitattu 11.4.2019 (englanniksi).
Myllyniemi, Timo: Japanilaiset sotilaat tekivät Nanjingissa naisille niin karmeita asioita, että ”jopa kaupungin natsit olivat kauhuissaan” – varoitus: kuvat voivat järkyttää Ilta-sanomat.  25.12.2017. Viitattu 11.4.2019.
Jakonen, Timo: Nanjingin verilöyly ei unohdu Turun Sanomat.  14.12.2008. Viitattu 11.4.2019.
Hiltunen, Taneli: Makaaberia veribalettia ja synkkää humanismia: Japanilaisten sotarikosten kuvaaminen Nankingin verilöylyyn keskittyvissä elokuvissa Ennen ja nyt – Historian tietosanomat.  21.10.2015. Viitattu 11.4.2019.
Janne Pitko

| Janne Pitko> Henkilötiedot |
| --- | --- |
Syntynyt: 8. syyskuuta 1981 Kemi
Kansalaisuus:   Suomi
Uran tiedot
Pituus:  179 cm
Laji:  curling
Seura:  Kisakallio Curling Club
Kilpauran kesto:  2006-
Saavutukset
Voitot:  kaksi miesten SM-kultaa (2012, 2014)
 Tietolaatikko päivitetty 5. huhtikuuta 2015 
Janne Pitko (s. 8. syyskuuta 1981 Kemi) on suomalainen curling-pelaaja. Hän edustaa lohjalaista Kisakallio Curling Clubia ja kuuluu myös Aku Kausteen kipparoimaan Suomen curling-maajoukkueeseen. Pitko on 179 senttimetriä pitkä, painaa 72 kilogrammaa ja on oikeakätinen.
Ura

Pitko aloitti curlingin vuonna 2006. Hän on osallistunut kaksiin MM-kilpailuihin ja yhtä moniin EM-kilpailuihin. SM-tasolla hänellä on kaksi SM-kultaa, kaksi hopeaa ja kaksi pronssia.
Muuta

Koulutukseltaan Pitko on tekniikan ylioppilas. Curlingin lisäksi hän on pokeriammattilainen. Pokerissa Pitko on saavuttanut voittoja yli 32 000 euroa.
Itä-Uudenmaan ja Porvoonjoen vesien- ja ilmansuojeluyhdistys

Itä-Uudenmaan ja Porvoonjoen vesien- ja ilmansuojeluyhdistys ry on kahdentoista kunnan, yhdentoista maataloudellisen ja luonnonsuojeluyhdistyksen ja yhden teollisuuslaitoksen muodostama vuonna 1988 perustettu vesien ja ilman suojelemista edistävä yhdistys. Se on myös Suomen Vesiensuojeluyhdistysten Liiton jäsen.  Yhdistys teettää muun muassa sinilevän havainnointiin liittyviä tutkimuksia jäsenalueellaan.
Isosaari (täsmennyssivu)

Isosaari tarkoittaa muun muassa seuraavia:
Isosaari, saari Päijänteellä Asikkalassa
Isosaari, saari Suomenlahdessa Helsingissä
Isosaari, saari Alavudella Töysän Hakojärvessä
Isosaari, saaria Paarlahdessa Tampereella:
Isosaari eli Kuusniemen saari
Kulkkilan Isosaari, jossa sijaitsee Isosaaren leirikeskus.
Sukunimi

Isosaari on muun muassa seuraavien tunnettujen suomalaisten sukunimi:
Gunnar Isosaari (s. 1949), jalkapalloilija
Jaakko Isosaari (1950–2015), yrittäjä ja yritysjohtaja, teollisuusneuvos, Maija Isosaaren poika
Jussi Isosaari (1916–2006), professori, kasvatustieteilijä
Kaija Isosaari (myöh. Jortikka, 1923–2013), kiekonheittäjä
Maija Isosaari (o.s. Kuivila, 1920–2005), yritysjohtaja ja kauppaneuvos.
Irbesartaani

| --- | --- |

Irbesartaani
Systemaattinen (IUPAC) nimi
2-Butyyli-3-({4-[2-(2H-1,2,3,4-tetratsol-5-yyli)fenyyli]fenyyli}metyyli)-1,3-diataspiro[4.4]non-1-eeni-4-oni
Tunnisteet
CAS-numero: 138402-11-6
ATC-koodi: C09CA04
PubChem CID: 3749
DrugBank: DB01029
Kemialliset tiedot
Kaava: C25H28N6O 
Moolimassa: 428.5 g/mol
Farmakokineettiset tiedot
Hyötyosuus: nieltynä 60–80%
Proteiinisitoutuminen: noin 96 %
Metabolia: nieltynä yli 61% erittyy muuntumattomana, loput: maksan CYP2C9 tai glukuronidaatio
Puoliintumisaika: 11–15 h
Ekskreetio: nieltynä noin 20 % virtsassa, loput ulosteessa
Terapeuttiset näkökohdat
Raskauskategoria:  D(US)
Reseptiluokitus:    
Antotapa: nieltynä
Irbesartaani on angiotensiinireseptorin salpaaja ja siten verenpainelääke.
Suomessa on myynnissä 75 milligrammaa (mg), 150 mg ja 300 mg irbesartaania sisältäviä tabletteja kauppanimellä Aprovel. Irbesartaanivalmisteita on muissa maissa myynnissä myös nimellä Avapro.
FDA hyväksyi irbesartaanin USA:n lääkemarkkinoille syyskuussa 1997.
Käyttö

Suomessa irbesartaania käytetään nieltynä alentamaan korkeaa verenpainetta, jolle ei ole tunnistettu selkeää aiheuttajaa (essentiaalinen hypertensio), tai hidastamaan munuaisten vajaatoiminnan pahenemista tyypin 2 diabetesta potevilla.
Irbesartaania ei suositeta primäärisen hyperaldosteronismin aiheuttaman verenpaineen laskemiseen, sillä sen teho on tässä tilanteessa huono. Teho on aldosteronismin hoidossa huono myös muiden reniini-angiotensiini-aldosteronijärjestelmään vaikuttavien verenpainelääkkeiden kohdalla.
Annostus riippuu lääkärin määräyksestä ja annos otetaan säännöllisesti ja ruokailusta riippumatta. Verenpaineen hoidossa aloitusannos on usein 75 milligrammaa (mg) kahdesti vuorokaudessa (vrk) eli 150 mg/vrk. Tarvittaessa annos korotetaan 300 mg/vrk asti. Munuaisten vajaatoimintaa potevilla diabeetikoilla aloitusannos on usein 150 mg/vrk. Tämä pyritään usein vähitellen korottamaan 300 mg/vrk asti.
Vasta-aiheet ja huomiot

Irbesartaanin käytössä huomioitavia asioita ovat muun muassa:
lääkettä ei tule käyttää, jos käyttää samaan aikaan aliskireeniä ja sairastaa diabetesta tai munuaisten vajaatoimintaa.
muun muassa ripuli, oksentelu, vähäsuolainen ruokavalio ja nesteenpoistolääkkeet voivat alentaa veren tilavuutta tai natriumpitoisuutta liikaa. Nämä ongelmat tulee korjata ennen lääkkeen käytön aloittamista.
irbesartaanin käytön estää raskaus, joka on kestänyt yli kolme kuukautta. Sen käyttöä tulee välttää myös raskauden alkuvaiheessa ja imetyksen aikana.
ACE-estäjien ja muiden reniini-angiotensiini-aldosteronijärjestelmään vaikuttavien verenpainelääkkeiden käyttö lisää haittavaikutusten riskiä eikä ole suotavaa. Eri tyypin verenpainelääkkeitä, kuten nesteenpoistolääkkeitä, voidaan kuitenkin yleensä käyttää lääkärin määräyksestä.
lääke lisää kehon kaliumpitoisuuksia ja muiden kaliumia lisäävien tekijöiden kanssa tämä voi aiheuttaa hyperkalemiaa. Näitä tekijöitä ovat muun muassa kaliumsuolojen käyttö, muut kehon kaliumpitoisuuksia lisäävät lääkkeet ja munuaisten vajaatoiminta.
lääke vähentää litiumin poistumista kehosta, joten litiumin käyttö lääkekuurin aikana ei ole suotavaa.
Haittavaikutukset ja yliannostus

1:llä 10:stä ilmenee korkeaa veren kaliumpitoisuutta eli hyperkalemiaa. 1:llä 100:sta ilmenee huimausta, pystyasentoon liittyvää alhaista verenpainetta (ortostaattinen hypotensio), pahoinvointia, uupumusta tai veriplasman kreatiinikinaasiarvon nousua. 1:llä 1000:sta ilmenee punoitusta, syketiheyden kasvua, ripulia, närästystä, yskää, keltaisuutta, rintakipua, muita kipuja tai sukupuolitoimintojen häiriöitä.
Yliannostus aiheuttaa muun muassa hyvin matalaa verenpainetta ja sydämen sykkeen nopeutumista tai sitten sen hidastumista. Oksettaminen, vatsahuuhtelu ja aktiivihiilen antaminen voivat olla sopivia hoitotoimenpiteitä. Hemodialyysi ei poista irbesartaania verestä.
Toimintamekanismi

Irbesartaani on ATR-estäjä. Se on hyvin spesifinen ei-kilpaileva AT1-reseptorien antagonisti. Se vie siis reseptorissa sitoutumispaikkoja angiotensiiniltä II, jolloin angiotensiinin II kyky aktivoida reseptoreita alenee. Aktivointi johtaisi verisuonten supistumiseen ja aldosteronin tuoton kasvuun. Nämä vaikutukset lisäisivät verenpainetta.
Irbesartaanin affiniteetti (Kd) AT1-reseptoreille on 1.9±1.1 nM. Se sitoutuu paljon voimakkaammin reseptoreihin kuin monet muut ATR-estäjät, kuten kandesartaani, valsartaani tai losartaani.
Farmakokinetiikka

Nieltynä irbesartaanin maksimipitoisuus veressä saavutetaan 1.5–2 tunnin kuluttua. Noin 6 % alkuperäisannoksesta glukuronidoituu maksan irbesartaaniglukuronidiksi, joka on päämetaboliitti. Osa taas hapettuu maksan CYP2C9-entsyymin vaikutuksesta tai vähemmässä määrin CYP3A4:n avulla. Ainakaan CYP2C9:hen vaikuttava varfariini tai digoksiini ei vaikuta merkittävästi irbesartaanin tehoon. Vähintään 61 % alkuperäisannoksesta erittyy 24 tunnissa muuntumattomana.
Aiheesta muualla

Kegg: Irbesartan
Jaakko Mustakallio

| Jaakko Mustakallio> Henkilötiedot |
| --- | --- |
Syntynyt: 17. heinäkuuta 1987 (ikä 37) Tampere
Poliitikko
Puolue:  Vihreä liitto
Asema:  Puolueen varapuheenjohtaja Tampereen kaupunginhallituksen varapuheenjohtaja
Vaalipiiri:  Pirkanmaan vaalipiiri
Kotipaikka:  Tampere
Aiheesta muualla
Virallinen sivu
Jaakko Einari Mustakallio (s. 17. heinäkuuta 1987 Tampere) on tamperelainen vihreiden poliitikko, Tampereen kaupunginhallituksen varapuheenjohtaja ja Suomen Lähijunat Oy:n varatoimitusjohtaja.
Mustakallio on ollut Tampereen kaupunginvaltuuston jäsen vuodesta 2012. Hän on aiemmin toiminut 2016-2017  Vihreiden nuorten ja opiskelijoiden liiton puheenjohtajana sekä vihreiden eduskuntaryhmän puheenjohtajan, kansanedustaja Outi Alanko-Kahiluodon eduskunta-avustajana.
Mustakallio nimitettiin Suomen Lähijunat Oy:n varatoimitusjohtajaksi syksyllä 2023.